Diari Oficial de la Generalitat Valenciana


Sumari del DOGV 2078, del 29-07-1993 (1993/828808)

RESOLUCIÓ de 24 de maig 1993 de la Direcció General de Patrimoni Artístic de la Conselleria de Cultura, Educació i Ciència de la Generalitat Valenciana, per la qual. acorda incoar l'expedient de delimitació de l'entorn de protecció del palau del Marques de la Scala, de València.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2078

Data del DOGV
:   29-07-1993

Secció del DOGV
:   ALTRES DISPOSICIONS

Número del document
:   1993/828808


Data del document
:   24-05-1993

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 24 de maig de 1993, de la Direcció General de Patrimoni Artístic de la Conselleria de Cultura, Educació i Ciència de la Generalitat Valenciana, per la qual acorda incoar l'expedient de delimitació de l'entorn de protecció del palau del Marquès de la Scala, de València.  
Atès que, pel Decret de 22 de juliol de 1948 (BOE de 3 de' març de 1949), es va declarar Monument Històrico- artístic el palau del Marqués de la Scala, de València.  
Vist l'informe del Servei de Patrimoni Arquitectònic favorable a la incoació de l'expedient de delimitació de l'entorn de protecció d'aquest monument.  
Atès allò que disposen els articles 9 de la Llei 16/1985, de 25 de juny, del Patrimoni Històric Espanyol, i 11 del Reial Decret 111/1986, de 10 de gener, per al desplegament parcial de dita llei, la Direcció General de Patrimoni Artístic ha resolt:  
Primer  
Incoar expedient de delimitació de l?entorn de protecció del palau del Marquès de la Scala, de València.  
L'entorn de protecció es delimita en els annexos que s'adjunten a aquesta resolució.  
Segon  
Seguir amb la tramitació de l?expedient, segons les disposicions vigents.  
Tercer  
Traslladar aquesta resolució a l'Alcaldessa de l'Ajuntament de València i fer-li saber que, d'acord amb allò que estableix l'article 19 en relació amb l'11 de la llei 16/1985, de 25 de juny, del Patrimoni Històric Espanyol, la realització d'obres en aquesta zona haurà de ser autoritzada per la Direcció General de Patrimoni Artístic.  
Quart  
Que, d'acord amb el que disposa l'article 12.2 del Reial Decret. 111/ 1986, de 10 de gener,. per al desplegament parcial de la Llei 16/1985, es notificarà aquesta resolució a les persones interessades, als efectes oportuns, i al Registre General de Béns d?Interès Cultural, per a l'anotació preventiva.  
Cinqué  
Que aquesta resolució, amb els annexos corresponents, es publique en el Diari Oficial de la Generalitat Valenciana i en el Butlletí Oficial de l?Estat.  
La qual cosa es fa pública als efectes que pertoquen.  
València, 24 de maig de 1993.- El Director General Patrimoni Artístic: José Morera Buelti.  
ANNEX I  
Motivació de la delimitació proposada  
El criteri general seguit per a la delimitació de l?entorn de protecció de béns d'interés cultural (BIC) consisteix a incloure dins l?àrea de protecció els elements urbans següents:  
- Les parcel·les que limiten directament amb la que ocupa el BIC, perqué qualsevol intervenció que s'hi realitze pot afectar el BIC tant visualment com física.  
- Les parcel·les que recauen al mateix espai públic que el BIC i que en constitueixen l?entorn visual i ambiental irnmediat, atés que qualsevol intervenció que s'hi realitze pot suposar una alteració de les condicions de percepció d'aquell o del caràcter de l'espai urbà.  
- Els espais públics en contacte directe amb el BIC i les parcel·les esmentades anteriorment, les quals en constitueixen part de l'ambient urbà immediat.  
- Les edificacions o qualsevol element del paisatge urbà que, encara que no tinguen una situació d'immediatesa amb el BIC, n'afecten de forma fonamental la percepció.  
ANNEX II  
Area de protecció   
A) Descripció literal de la delimitació   
Origen  
Cantó nord de l'encreuament del carrer de Covarrubias amb el de Serrans.  
Sentit  
El moviment de les agulles del rellotge.  
Línia delimitadora  
Des de l'origen, la línia creua en perpendicular el carrer de Serrans fins a la part posterior dels edificis que recauen al segon tram del carrer de Samaniego, a partir de la darrera de les quals recorre l'alineació nord del tercer tram del carrer de Samaniego, fins al carrer del Compte d'Almodóvar per l'alineació del qual discorre fins que es creua amb el carrer del Convent de la Puritat, el creua i corre per la fatxada est de l'edifici que conforma el carrer i inclou el tram paral·lel d'aquest, corresponent a la plaça de la Mare de Déu fins que arriba al Palau de la Generalitat per la façana est i sud del qual discorre i continua la línia per l'alineació nord del carrer de Cavallers, gira per l'alineació est del carrer dels Borja, corre l'illa de coses fins al carrer de Serrans i des d'ací, per l'alineació oest, va fins a l'origen.  
B) Delimitació gràfica  
S'adjunta plànol per a la seua publicació.  
Veure imatge